open-index/open-wikipedia-markdown huggingface dataset:
Longwood

**Longwood** er et tettsted og et distrikt på den britiske øya St. Helena, hvor Napoleon ble sendt i eksil fra 1815 og frem til sin død 5. mai 1821. Frankrike eier landområdet rundt Napoleons opprinnelige gravområde, men Storbritannia innehar full suverenitet.

I 2008 hadde Longwood en befolkning på 715, mot et befolkning på 960 i 1998. Distriktet har et areal på 33,4 km2. I Longwood ligger Prosperous Bay Plain, som er stedet for den foreslåtte flyplassen Saint Helena Airport.

## Referanser
Seiling under Panamerikanske leker 2011

**Seiling under Panamerikanske leker 2011**. Seiling er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om ni titler, to klasser for både damer og menn og fem i åpen klasse.

## Medaljer

### Resultater

## Eksterne lenker
*  Panamerikanske leker 2011
Tana bru

**Tana bru kan vise til:**
*Tana bru (1948), bru over Tana, revet 2020
*Tana bru (2020), bru over Tana, åpnet 2020
*Tana bru (tettsted)
Uruguay under Panamerikanske leker 2011

**Uruguay under Panamerikanske leker 2011**. Uruguay deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på nittendeplass med tre sølv- og to bronsemedaljer.

## Medaljer

## Medaljevinnerne

## Referanser
Ragnvald Johan Lorentzen

**Ragnvald Johan Lorentzen** (1875–1932) var en norsk politiker, bygningsingeniør og direktør ved den tekniske mellomskolen i Bergen.

Han var medlem av Bergen bystyre fra 1917 og ordfører i Bergen fra 1926 til sin død i 1932. Han tilhørte partiet Frisinnede Venstre. Lorentzen var varamann til Stortinget fra 1925 og møtte i ti dager for Henrik Ameln (H) under vårsesjonen i 1927.

Lorentzen var sønn av blikkenslager og rørlegger Bernt Lorentzen (1846–1914) og Randine Josefine Johannesen (1844–1920). Han tok eksamen som bygningsingeniør ved den tekniske skolen i Bergen i 1894 og som diplomingeniør den tekniske høyskolen i Dresden i 1897. Han var overlærer og senere direktør ved Bergens tekniske skole/mellomskole.

## Referanser


## Eksterne lenker
*
Einar Halvorsen

**Einar Halvorsen** er navnet til flere personer:

* Einar Halvorsen (forsker), professor ved Høgskolen i Buskerud og Vestfold
* Einar Halvorsen (skøyteløper), skøyteløper fra Hamar
* Einar Halvorsen (politiker), politiker fra Arendal
Barnabas Sibusiso Dlamini

**Barnabas Sibusiso Dlamini** (født 15. mai 1945 i Eswatini (daværende Swaziland), død 28. september 2018 i Manzini i Eswatini) var en eswatinisk politiker. Han var Eswatinis statsminister fra 1996 til 2003. I oktober 2008 ble han igjen utpekt til regjeringssjef av kong Mswati III. Dlamini var statsminister fram til 4. september 2018.

Dlamini var kongelig rådgiver. Fra 1984 til 1993 var han finansminister. Han var også direktør i Det internasjonale pengefondet. 

## Referanser
Hexham

** Hexham ** er en markedsby og verdslig sogn i grevskapet Northumberland i England. Byen ligger sør for elva Tyne. Byen var administrasjonssenteret til  det administrative distriktet Tynedale fra 1974 og til 2009. De tre store byene i Tynedale var Hexham, Prudhoe og Haltwhistle, men i befolkningstall er Prudhoe. I 2001 hadde Hexham en befolkning på 11 446, men i henhold til folketellingen i 2011 økte befolkningen noe til 11 829 innbyggere.

Det er flere mindre byer og landsbyer i området rundt Hexham, blant andre Corbridge, Riding Mill, Stocksfield, Wylam i øst, Acomb og Bellingham i nord, Allendale i sør og Haydon Bridge, Bardon Mill og Haltwhistle i vest. Den nærmeste større byen er Newcastle upon Tyne, som ligger 40&nbsp;km øst for Hexham.

## Vennskapsbyer
Hexham har følgende vennskapsbyer:

*  Metzingen, Tyskland
*  Noyon, Frankrike

## Bilder

Fil:Stmaryschurchhexham peter brooks.jpg|St Marys, den katolske kirken i Hexham
Fil:Hexham Abbey.jpg|Klosteret Hexham Abbey


## Referanser


## Eksterne lenker
* 
* Northumberland County Council
* Hexhams offisielle turistinformasjon
* Hexhams nettsted for besøkende
*
Tana bru (1948)

**Tana gamle bru** var en hengebru over elva Tana i Finnmark, like ved tettstedet Tana bru. 2020 ble den erstattet av den nye Tana bru.

Gamle Tana bru var 220 meter lang og lå like nord for den nye. Den hadde kjøretøysbegrensninger på høyde og vekt, og med åpningen nybrua ble disse begrensingene eliminert. Gamlebrua hadde en seilingshøyde på åtte meter, og i alt tre spenn. Maks tillatt kjøretøyhøyde på brua var 4,00 meter. Brua har også gitt navn til tettstedet Tana bru like vest. Med åpningen av nye Tana bru, ble det bestemt at brua fra 1948 skulle bli revet. Dette ble avgjort etter en diskusjon om gamlebrua skulle bevares som et kulturhistorisk minne over gjenreisningen av Finnmark etter andre verdenskrig.

## Historie
Den første brua over Tanaelva ble bygget i 1939. Den lå i Sieiddá og besto av trebukker. På grunn av isen måtte brua tas ned om høsten, men ble satt opp igjen neste sommer. Om vinteren kjørte man på isen. I 1939 vedtok Stortinget at «Nord-Norgeveien» skulle bli sammenhengende fra Nord-Trøndelag til Kirkenes. Det ble bevilget penger til bru over Tanaelva, og byggingen startet i 1940. Tyskerne bidro til ferdiggjøring av en permanent bru ved årsskiftet 1943–1944, men i 1944 ble den sprengt av tyske soldater. Den var ved åpningen Norges lengste hengebru over elv.

Straks etter krigen gikk norske myndigheter inn for å bygge opp infrastrukturen i Finnmark, og det ble bevilget penger til bygging av ny bru. Gjenreising av Tana bru var et ledd i gjenreising av Finnmark etter nedbrenningen i 1944. Med utgangspunkt i tegningene fra den første, innviet man i 1948 en tro kopi av den opprinnelige brua. Deler av brua ble bygget ved hjelp av materialer fra den gamle.

Etter at den nye brua ble tatt i bruk ble det bestemt at brua fra 1948 skulle rives, men i september 2020 ønsket flere lokale å ta vare på den gamle. Senere samme høst besluttet veimyndighetene at gamlebrua skal rives, men kabelforankringene på østsiden av elva blir bevart som et kulturhistorisk minne.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Bilde av gamlebrua sett fra sør (sommer).
* Bilde av gamlebrua sett fra sør (vinter).
* Bilde av gamlebrua sett fra nord (vinter).
* Bilde av gamlebrua sett fra øst (vinter).
* Bilde av gamlebrua sett fra vest (sommer).
James Michel

**James Alix Michel** (født 1944) var president på Seychellene fra 2004 til 2016.

Michel er utdannet lærer fra Teacher Training College på Seychellene.  Fra 1974 til 1977 var han medlem i eksekutivkomiteen i Seychelles People's United Party. Da dette partiet i 1978 skiftet navn til Seychelles People's Progressive Front (SPPF), fortsatte han i eksekutivkomiteen også der. I 2009 byttet partiet navn til Parti Lepep. Michel er leder i dette partiet. Samtidig hadde Michel fra 1977 til 1993 en militær karriere i Seychelles Defence Forces, der han var stabssjef og oppnådde grad av oberst.

Fra 1996 til 2004 var Michel visepresident. Han har også vært minister med ansvar for forsvar, utdanning, finans, kommunikasjoner, kultur og sport. Michel ble president i 2004, da hans forgjenger France-Albert René trakk seg tilbake. I 2006 vant Michel presidentvalget. Han ble gjenvalgt i mai 2011. Michel vant sin tredje periode ved valget i 2015, da han fikk 50,15 % av stemmene. Den 27. september 2016 kunngjorde han at han ville gå av som president. Den 16. oktober 2016 ble han etterfulgt i presidentembetet av Danny Faure, som inntil da var visepresident.

## Referanser
Gerhard Christopher Krogh

**Gerhard Christopher Krogh** (født 14. november 1839 i Bergen, død 6. januar 1916) var en norsk lærer, offiser og politiker for Venstre.

Krogh var medlem av Bergen bystyre fra 1873 til 1901, og ordfører i Bergen i 1879 og 1891. Han var stortingsrepresentant for Bergen fra 1880 til 1888, og 1. suppleant fra 1895 til 1897. Krogh var medlem av Bergens jernbanekomite fra 1873 til 1878, og styremedlem for Norges Banks avdeling i Bergen fra 1884.

Krogh avla eksamen ved sjøkrigsskolen i 1861, og ble sekondløytnant ved den bergenske brigade i to år. Fra 1864 til 1876 var han lærer ved Tanks skole. I 1877 ble han utnevnt til kaptein og kvartermester, og i 1891 til oberstløytnant og sjef for Hardanger landvernbataljon. Fra 1897 til 1905 var han oberst og sjef for 3. korps og Bergens linjebataljon.

Han utga også lærebøker i fag som geometri, regning og historie.

## Referanser


## Kilder
* Lindstøl, Tallak: *Stortinget og Statsrådet 1814-1914*. Kristiania, 1914.

## Eksterne lenker
*
Rachid (Mauritania)

**Rachid** er en by i det sentrale Mauritania ved foten av Tagantplatået. Den er i departementet Tidjikja i Tagantregionen. Byen befinner seg 34&nbsp;km fra departmentshovedstaden Tidjikja.

Barka, Casbah des Ait Maouine, Ksar el Khali og Ouadane er blant de nærliggende byer og landsbyer.

## Eksterne lenker
* Satellittkart hos Maplandia.com
Félix de Mûelenaere

**Félix Amandus de Mûelenaere** (født 5. april 1793 i Pittem, død 5. august 1862 i Pittem) var en belgisk greve og romersk katolsk politiker.

Felix Amandus ble født i Pittem. Han var advokat i Brugge og var fra 1824 til 1829 medlem av det andre kammer av Det forente kongeriket Nederlandene for provinsen Vest-Flandern. Etter Belgias uavhengighet ble han provinsguvernør i Vest-Flandern (1830&ndash;1831), medlem av Belgias representantkammer for arrondissementet Brugge (1831–1848) og utenriksminister i den første belgiske regjering.

Etter kroningen av Leopold I som konge i 1831, ble Félix de Mûelenaere den tredje statsminister inntil 1832. Deretter ble han igjen provinsguvernør for Vest-Flandern (1832&ndash;1834, 1836&ndash;1849) og utenriksminister (1834&ndash;1836, 1841). Fra 1850 inntil sin død i 1862 var han medlem av kammeret for arrondissementet Tielt.

## Referanser
Rusk

**RUSK** er en norsk folkemusikkgruppe som begynte å spille sammen i 1999. Medlemmer er Unni Løvlid (vokal), Vegar Vårdal (fele) og Frode Haltli (akkordeon). De har tatt utgangspunkt i folkemusikken fra Solør og Våler, men også inkludert egne komposisjoner og slåttetradisjoner de synes farger hovedrepertoaret.

## Diskografi
* RUSK (Grappa 2002)
* RUSK II (Grappa 2006)

## Eksterne lenker
*
An‐Nahḍah-partiet

**Ḥarakat an‐Nahḍah** (arabisk: حركة النهضة; fransk: **Parti de la Renaissance – Gjenfødelsespartiet**), også stavet *Ennahda, Ennahdha* og *Nahda*, er et moderat islamistisk tunisisk opposisjonsparti. Det ble grunnlagt som **Ḥarakat al-Atiǧāh al-Islāmī** (حركة الاتجاه الإسلامي; *Mouvement de la tendance islamique*) 6. juni 1981 av blant andre Rashid al-Ghannushi, som er partiets leder. Under tidligere president Zayn al-‘Ābidīn bin ‘Alīs styre fra 1987 til januar 2011 var an‐Nahḍah forbudt, og regimet regnet det for å være en terroristorganisasjon. Etter sjasminrevolusjonen ble partiet legalisert 1. mars 2011, og det er i dag et av de viktigste politiske partiene i Tunisia. Etter det tunisiske valget i 2011 hevdet partiet 24. oktober å være valgets vinner. 

## Referanser


## Eksterne lenker
* 
*
TV Finland

**TV Finland** er en finsk tv-kanal rettet mot finner bosatt i Sverige. Kanalen ble tidligere distribuert til hele Europa via satellitt- og kabel-tv, men fra juni 2013 kanalen kun tilgjengelig i enkelte svenske kabel-tv-nett. Kanalen drives av den finske allmennkringkasteren Yle, og den viser i hovedsak finsk-språklige programmer fra Yles to største tv-kanaler: TV1 og TV2. Den viser også enkelte finlandssvenske programmer fra Yle Fem, som nå er en del av kanalen Yle Teema & Fem.

TV Finland sender også noen programmer fra den kommersielle kanalen MTV3, og viser et stillbilde når MTV3-programmene avbrytes av reklame.

## Referanser


## Eksterne lenker
* http://www.yle.fi/tvfinland/svenska.htm på svensk
Giants of Jazz

***Giants of Jazz*** er en plateutgivelse med gruppa POING, utgitt i 2003 på The Legendary Royal Records (eget selskap). Plata fikk gjennomgående gode anmeldelser, bl.a. skrev Tor Hammerø i Puls at «Her er det mye kreativ galskap samla og Poing har blitt en utmerka kanal både for komponistene, musikken og musikantene».  
## Sporliste
* Maja Solveig Kjelstrup Ratkje: essential extensions (1999)
* Eivind Buene: Seven Types of Ambiguity (2000)
* Fisk i kjerka (POING)
* Knut Olaf Sunde: ("But Brother Ass, there is a whole dimension lacking to what you say. How is it possible to convey this in Oxford English?") (1999–2001)
* Øyvind Torvund: Giants of Jazz (1999–2001)
* Extra bonus video track: Nora Wjech: Lumière, espaces et vertes (2000)

## Referanser
Rassemblement constitutionnel démocratique

**Den konstitusjonelle demokratiske samling** (arabisk: التجمع الدستوري الديمقراطي; *at-Taǧammu‘ ad-Dustūrī ad-Dīmuqrāṭī*; fransk: *Rassemblement constitutionnel démocratique, RCD*) var et sosialistisk og nasjonalistisk tunisisk parti. Det etterfulgte president Ḥabīb Būrqībahs partier Néo-Destour (1934–64) og Parti socialiste destourien (1964–88), og ble grunnlagt av Zayn al-‘Ābidīn bin ‘Alī 27. februar 1988. Under bin 'Alī var RDC Tunisias dominerende parti, og vant en rekke udemokratiske valg i perioden fra 1988 til bin ‘Alī ble styrtet 14. januar 2011. Mohamed Ghannouchi var partiet siste viseformann og i flere år statsminister under president bin ‘Alī, men 18. januar forlot han partiet, som ble oppløst 9. mars 2011. 
## Eksterne lenker
*
Jo Berger Myhre

**Jo Berger Myhre** (født 1984) er en norsk bassist som har mastergrad i utøvende jazz/improvisert musikk fra NMH. Han har flere egne prosjekter, mest aktiv er han med trioen Splashgirl som har gitt ut seks album.

Berger Myhre har også jobbet med blant andre Ingrid Olava, Nils Petter Molvær, Solveig Slettahjell, Hilde Marie Kjersem og Frida Ånnevik.

Sammen med den islandske trommeslageren Ólafur Björn Ólafsson ga han i 2017 albumet *The Third Script*. For albumet ble de nominert til Spellemannprisen 2017 i åpen klasse.

## Diskografi

### Solo

* *The Third Script* (2017) med Olafur Björn Olafsson - Hubro Music
**Lanzarote* (2019) med Olafur Björn Olafsson - Hubro Music

### Med Splashgirl

**Doors. Keys.* (2007) - Aim Records
* *Arbor* (2009) - Hubro Music	 
* *Pressure* (2011) - Hubro Music
* *Splashgirl/Huntsville* (2011) - Hubro Music
* *Field Day Rituals* (2013) - Hubro Music
* *Hibernation* (2015) - Hubro Music
**Sixth Sense* (2018) - Hubro Music

### Medvirker på
* Solveig Slettahjell – *Domestic Songs* (2007) - Curling Legs
* Ingrid Olava – *Only Just Begun* (2008) - EMI
* Ingrid Olava – *Juliet's Wishes* (2008) - Virgin Records	
* Torgeir Vassvik – *Sápmi* (2009) - Idut	 	
* Solveig Slettahjell Slow Motion Orchestra – *Tarpan Seasons* (2009) - EmArcy, Universal Music Norway
* Lasse Passage – *If You Don't Have Time To Cook, You Don't Have Time To Live* (2009) - LP Records
* Ingrid Olava – *The Guest* (2010) - Universal Music Norway	 	
* JÆ – *Balls And Kittens, Draught And Strangling Rain* (2010) - Hubro Music
* Susanna – *Jeg vil hjem til menneskene* (2011) - Rune Grammofon	 
*Jessica Sligter – *Fear and the framing* (2012) - Hubro Music
*Susanna  - *Wild Dog* (2012) - Rune Grammofon	
*Randi Tytingvåg **–** *Grounding* (2012) - Ozella	
*Mariam the Believer – *Blood Donation* (2013) - Repeat until death/Moshi Moshi/PIAS
* Susanna & Jenny Hval - *Meshes of Voice* (2014) - SusannaSonata	
* Finland - *Rainy Omen* (2015) - Hubro Music
*Lasse Passage – *Stop making sense and start making success vol. 1-4* (2015) - LP Records
*Johan Jørgensen - *Hvis blikk kunne drepe* (2016) - Kennel Records
*Kitchie Kitchie Ki-Me-O - *Are you land or water?* (2016) - House of Mythology
*Susanna - *Triangle* (2016) - SusannaSonata
*Philco Fiction - *Talk/Brag* (2016) - Tender
*Nils Petter Molvær - *Buoyancy* (2016) - Okeh Records
*Frida Ånnevik - *Her Bor* (2016) - Grappa Musikkforlag
*Mariam the Believer - *Love Everything* (2017) - Repeat until death
*Frida Ånnevik - *Flyge fra* (2017) - Grappa Musikkforlag
*Fredrik William Olsen - *Kosmos og kaos* (2017) - Grappa Musikkforlag
*Geir Sundstøl - *Brødløs* (2018) - Hubro Music
*Mariam the Believer - *String variations* (2019) - Repeat until death
*Frida Ånnevik – *Andre sanger* (2019) - Grappa Musikkforlag
*Ine Hoem - *Hundre Dager* (2020) - Slaraffensongs
*Einar Flaa – *Worry chord* (2020) - Grappa Musikkforlag
*Lasse Passage – *Sunwards* (2020) Sofa
*Hitra - *Transparence* (2021) - AMP

## Referanser


## Eksterne lenker
* 
*
Christian Meidell Kahrs

**Christian Meidell Kahrs** (født 24. september 1858 i Bergen, død 12. juli 1924) var en norsk jurist, forretningsmann og politiker for Venstre og Samlingspartiet.

Kahrs var medlem av Bergen bystyre fra 1899 til 1910, og ordfører i Bergen fra 1899 til 1901. Han var stortingsrepresentant fra Bergen for Samlingspartiet i perioden 1904-1906. Kahrs var også formann for tilsynskomomisjonen for Bergensbanen.

Han var sønn av kjøpmann Christopher Kahrs og Birgitte Munthe Five Meidell. Han tok studenteksamen ved Bergen katedralskole i 1877, og juridisk embetseksamen (cand.jur.) i 1881. I 1882 var han sorenskriverfullmektig i Hallingdal. Fra 1883 var han kjøpmann i Bergen, og fra 1896 direktør for Bergens Sparebank, senere styreleder for samme bank. Han var medlem i styret for Den Nationale Scene fra 1892 til 1909.

## Referanser


## Eksterne lenker
*
Jacob Andreas Michelsen

**Jacob Andreas Michelsen** (født 17. august 1821 i Bergen, død 12. oktober 1902) var en norsk forretningsmann og politiker.

Michelsen var ordfører i Bergen i fem år (1865-1866, 1876-1878), og stortingsrepresentant for Bergen i to perioder (1868-1870, 1871-1873).

Han var kornhandler, vingrossist, konsul, bankdirektør og børskommissær i Bergen. Han hadde også en rekke styreverv i samfunnslivet, som Det dramatiske selskab, Det Norske Theater, Selskabet til Videnskabelighedens Fremme, Selskabet til de norske Fiskeriers Fremme og Det Bergenske Dampskibsselskap.

Han ble utnevnt til ridder av St. Olavs orden, ridder av svenske Nordstjerneordenen og kommandør av spanske Isabella den katolskes orden. 

Jacob Andreas Michelsen var far til statsminister Christian Michelsen.

## Referanser


## Kilder
* disnorge.no: artikkel
* Bergen kommune: Ordførere
* Norsk samfunnsvitenskapelig datatjeneste: Jacob Andreas Michelsen - biografi 
* Store norske leksikon: Jacob Michelsen

## Eksterne lenker
*
Joachim Ege

**Joachim Jansen Møller Ege** (født 4. oktober 1808 i Bergen, død 23. juli 1872) var en norsk auditør, assessor og politiker.

Han var sønn av kjøpmann Christian Ege og Johanne Dorothea Rieck. Han ble utnevnt til auditør i Bergenske infanteribrigade i 1843, og assessor i Bergen stiftsoverrett fra 1848. Han var ordfører i Bergen i fem år (1848, 1851, 1861, 1863 og 1864).

## Referanser
Paul Meyer Smit

**Paul Meyer Smit** (født 31. august 1813 i Bergen, død 25. februar 1875) var en norsk jurist, embedsmann og politiker.

Han var ordfører i Bergen i seks år (1852-1853, 1855-1856 og 1858-1859), stortingsrepresentant for Bergen i to perioder (1854-1858), og amtmann i Bergen stiftamt (1859-1875).

## Referanser


## Eksterne lenker
*
U (språk)

**U** er et austroasiatisk språk i mon-khmer-gruppa som snakkes i provinsen Yunnan i Kina, og muligens også i Burma. Språket snakkes av rundt  mennesker.

## Referanser
Morten Beyer

**Morten Beyer** (født 10. juni 1822 i Bergen, død 27. mars 1880) var en norsk jurist, embedsmann og politiker.

Han var sønn av bokhandler Frants Dekke Beyer (1794–1849) og Marie de Fine von Krogh (1798–1871). Han tok juridisk embedseksamen (cand.jur.) i 1848, og arbeidet som fullmektig hos sorenskriveren i Nordhordland til 1863. Deretter hadde han ulike stillinger, deriblant som konstituert byfogd i Bergen, inntil han ble utnevnt til dispasjør i Bergen i 1865. Fra 1872 var han assessor i Bergen stiftsoverrett.

Han var ordfører i Bergen i fire år (1869-1872), og 2. suppleant til Stortinget for Bergen i perioden 1871-1873.

## Referanser
Zombieland

***Zombieland*** er en amerikansk skrekk-komedie fra 2009. Filmen er regissert av Ruben Fleischer, og har Jesse Eisenberg, Woody Harrelson, Emma Stone og Abigail Breslin i hovedrollene.

I 2019 kom en oppfølger kalt *Zombieland: Double Tap.*

## Handling
Satt i en verden hvor zombier har overtatt herredømmet i Amerika, og de få overlevende menneskene kun har én oppgave i livet: å overleve. Den unge, sjenerte, nerdete og naive Columbus (Jesse Eisenberg) har tenkt seg til Ohio for å se om familien er i live, men har mer enn nok med å holde seg i live selv for zombiene, som er på konstant jakt etter de overlevende menneskene. Derfor har Columbus laget 30 overlevelsesregler for seg selv, som han er streng med å følge. Han slår seg snart sammen med den middelaldrende, tøffe og bitre Tallahassee (Woody Harrelson), som har én ting han er god i: å drepe zombier. Columbus innser at evnene hans kan være gode å ha med seg, og han tar derfor følge i bilen til zombie-hateren, i og med at de skal samme vei. Denne svært unormale kombinasjonen blir ikke bedre når de møter to unge jenter som også har sine egne måter å takle zombiene på – søstrene Wichita (Emma Stone) og Little Rock (Abigail Breslin), som planlegger å dra til en fornøyelsespark i Los Angeles, som de har hørt er fri for zombier. Disse to partene kommer overhodet ikke overens til å begynne med, men ser seg etterhvert nødt til å stole på hverandre for å komme unna zombiene.

## Rolleliste

## Om filmen
Filmen hadde et budsjett på kun drøyt 20 millioner dollar, men ble en uventet hit rundt om på kinoer i verden, og spilte inn over 100 millioner dollar på verdensbasis. Den ble også en stor kritiker- og publikumsfavoritt, og har 90% på Rotten Tomatoes og 7,8/10 i snitt på IMDb.

Filmen blir også ofte kreditert for å føre både Jesse Eisenberg, Emma Stone og regissør Ruben Fleischer opp på A-lista i Hollywood.

## Eksterne lenker
* 
*
Kreis Brilon

**Kreis Brilon** var en krets i Regierungsbezirk Arnsberg i Tyskland som eksisterte fra 1816 til 1974. Kretsen var en del av provinsen Westfalen fra 1816 til 1946 og den tyske delstaten Nordrhein-Westfalen fra 1947 til 1974. Fra 1939 til 1969 hadde den benevnelsen **Landkreis Brilon**. Kretshovedstaden var Brilon.

Kretsen befant seg i den østlige delen av Sauerland og grenset innenfor Westfalen til nabokretsene Kreis Wittgenstein, Kreis Meschede, Kreis Lippstadt, Kreis Büren og Kreis Warburg.

Kretsen hadde et areal på 790.23 km² og et folketall på 78&nbsp;705 innbyggere per 27. mai 1970.

Med virkning fra 1. januar 1975 ble kretsen slått sammen med Kreis Arnsberg og Kreis Meschede til den nye Hochsauerlandkreis.
Kreis Lippstadt

**Kreis Lippstadt** var en krets i Regierungsbezirk Arnsberg i Tyskland som eksisterte fra 1816 til 1974. Kretsen var en del av provinsen Westfalen fra 1816 til 1946 og den tyske delstaten Nordrhein-Westfalen fra 1947 til 1974. Kretsen hadde en tid benevnelsen **Landkreis Lippstadt**. Kretshovedstaden var Lippstadt.

Kretsen befant seg mellom elvene Lippe og Möhne. Den grenset i vest mot Kreis Soest, i nord mot Kreis Beckum og Kreis Wiedenbrück, i øst mot Kreis Paderborn og Kreis Büren, og i sør mot Kreis Brilon, Kreis Meschede og Kreis Arnsberg.

Kretsen hadde et areal på 508.17 km² og et folketall på 108&nbsp;532 innbyggere per 27. mai 1970.

Med virkning fra 1. januar 1975 ble kretsen sammen med deler av Kreis Arnsberg innlemmet i Kreis Soest.
Kreis Altena

**Kreis Altena** var en kretsen i Regierungsbezirk Arnsberg i Tyskland. Kretsen eksisterte fra 1753 til 1968. Kretsen var en del av provinsen Westfalen fra 1816 til 1946 og den tyske delstaten Nordrhein-Westfalen fra 1947 til 1968. Frem til 1938 hadde kretsen benevnelsen **Landkreis Altena**. Kretshovedstaden var Altena.

Med virkning fra 1968 ble kretsen slått sammen med Stadtkreis Lüdenscheid, kommunen Evingsen fra Amt Hemer i Landkreis Iserlohn og kommunen Küntrop i Amt Balve i Landkreis Arnsberg til Kreis Lüdenscheid (1969–1974). Dens geografiske område tilhører idag Märkischer Kreis.
Sukkerdøden

***Sukkerdøden*** er en kriminalroman av Unni Lindell utgitt på Aschehoug høsten 2010. Det er den åttende boka om etterforsker Cato Isaksen.

## Plott
Selve boka starter med at Martin Egge, Kripossjefen, blir påkjørt. Han blir fraktet til sykehus i koma, og så dør han på sykehuset. Først trodde alle at han døde av skadene, men det gjorde han altså ikke. Han ble kvalt på sykehuset med en pute. Dermed får Cato Isaksen en ny kjempesak å jobbe med. Denne gangen tar han med seg Marian Dahle, en god venn av den avdøde, på laget. Dette kan selvfølgelig by på utfordringer for etterforskningen.

Etter hvert i boka begynner Cato å irritere seg over Marian. Han ser virkelig ikke på henne som en lagspiller, ettersom ingen vet helt hva hun holder på med. Det eneste Cato vet, er at hun tok til seg en saksmappe hun ikke skulle ha og at hun var på sykehuset hos Martin Egge rett før han ble drept. Kan hun være innblandet i det som har skjedd? Og hva er det egentlig hun holder på med?

Parallelt med etterforskningen følger vi Kari Helene Bieler, en ung og overvektig jente. Hun er også datteren til en av lederne i Undervisningsbygg. Plutselig en dag som hun skulle inn på bakeriet hun var innom nesten daglig, husker hun hva som skjedde med lillebroren som døde for mange år siden. I dødsattesten sto det at det var krybbedød, men det viste seg at han døde av noe helt annet.

Denne gamle saken, og drapet på kripossjefen viser seg etter hvert å ha en sammenheng. En vennegjeng etablert for lenge siden blir også i sentrum av etterforskningen. Hva har egentlig skjedd her? Og hvordan kan disse to sakene ha en sammenheng?
Canadas Grand Prix 2010

**Canadas Grand Prix 2011** (offisielt navn: *XLVI Grand Prix du Canada*)  var et Formel 1-løp som ble arrangert 13. juni 2010 på  Circuit Gilles Villeneuve i Montréal, Canada. Det var det åttende løpet i -sesongen, og det 47. Canadas Grand Prix. Løpet ble vunnet av McLaren-føreren Lewis Hamilton, med Jenson Button, også McLaren, på andreplass og Ferraris Fernando Alonso på tredje.

## Klassifisering
### Kvalifisering

**Noter til tabellene:**
*  - Mark Webber fikk en gridstraff på fem plasser for å ha skiftet girkasse før løpet.

### Løpet

**Noter til tabellene:**
*  - Felipe Massa fikk etter løpet en 20 sekunders tidsstraff for å ha brutt fartsgrensa i pitlane mot slutten av løpet. Men ettersom Massa kom i mål over en runde foran neste bil hadde ikke straffen noen betydning for hans plassering.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Eve Arnold

**Eve Arnold** (født 21. april 1912 i Philadelphia, Pennsylvania, død 4. januar 2012 i London) var en amerikansk fotojournalist. I 1957 ble hun den første kvinnen som ble tatt opp som medlem av Magnum Photos.

Hennes interesse for fotografering begynte i 1946 mens hun jobbet i en fotobutikk i New York. Deretter fikk hun en kort fotografisk utdannelse i 1948 under *Harper's Bazaar*s art director, Alexei Brodovitch, ved The New School for Social Research på Manhattan.

Eve Arnold tok mange bilder av skuespilleren Marilyn Monroe fra 1951 og utover, men er mest kjent for hennes bilder av Marilyn Monroe, tatt under filmingen av Monroes siste film *[[The Misfits]]* (1961). *Halcyon Gallery* i London hadde i mai 2005, en utstilling av hennes tidligere upubliserte bilder av Monroe.

Hun hadde sin første soloutstilling i 1980 med bilder fra hennes reiser til Kina ved Brooklyn Museum i New York. Samme år mottok hun en «Lifetime Achievement Award» fra «the American Society of Magazine Photographers». 

## Berømte fotografier
* *Marilyn Monroe*, 1960.
* *Horse Training for the Militia in Inner Mongolia*, 1979.
* *Jacqueline Kennedy arranging flowers with daughter Caroline*, 1961.

## Bøker av Eve Arnold
* *The Unretouched Woman*, 1976.
* *Flashback: The 50's*, 1978.
* *In China*, 1980.
* *In America*, 1983.
* *Marilyn for Ever*, 1987.
* *Marilyn Monroe: An Appreciation*, 1987.
* *All in a Day's Work*, 1989.
* *The Great British*, 1991.
* *In Retrospect*, 1995.
* *Film Journal*, 2002.
* *Handbook*, 2004
* *Marilyn Monroe* 2005
* *Eve Arnold's People* 2009

## Utmerkelser
* Honorary Degree of Doctor of Science, University of St Andrews, Skottland, 1997.
* Honorary Degree of Doctor of Letters, Staffordshire University.
* Doctor of Humanities, Richmond, the American International University in London.
* Master Photographer, International Center of Photography, NYC.
* Honorary OBE av Storbritannias regjering.
* Lifetime Achievement Award, the Sony World Photography Awards, 2010.

## Referanser


## Eksterne lenker
* 
* 
* 
* 
* 
*  Eve Arnold profile by Emily Meyer Pomper, *Jewish Women Encyclopedia*
*  Eve Arnold photosite
*  Eve Arnold Biography and Marilyn Monroe Pictures
András Simor

**András Simor** (født 17. mai 1954) er en ungarsk økonom, som fra mars 2007 til mars 2013 var sentralbanksjef for Ungarns sentralbank. 

Han er universitetsutdannet innen sosialøkonomi, og begynte sin yrkeskarriere i Ungarns sentralbank i 1976, i valutaforvaltningsavdelingen. Fra 1979 til 1985 jobbet han i Hungarian International Bank, som er sentralbankens datterbank i London. Her var han nestleder for deres internasjonale divisjon. I 1989 ble han utnevnt til styreformann i CA-BB, som senere fikk navnet Creditanstalt Értékpapír Rt, og fra 1997 til 1998 var han styreleder for CA IB Investmentbank i Wien. 

Etter dette flyttet han tilbake til Ungarn, og var styreleder for Budapest Børs. Her bidro han til å endre virksomheten fra å være en offentlig servicebedrift, til å bli et profittorientert selskap, og han jobbet her til 2002. Fra 1999 til 2006 hadde han også ulike lederstillinger i Deloitte i Ungarn. 

Fra 3. mars 2007 overtok han som Ungarns sentralbanksjef, etter at Járai Zsigmond hadde sittet i stillingen siden 2001. Da han gikk av i mars 2013 overtok György Matolcsy som sentralbanksjef. 

## Referanser


## Eksterne lenker
* Ungarns sentralbank – ''Curriculum Vitaes of the members of the board''
Curt Gelin

**Curt Gelin** (født oktober 1945) er en svensk frilans båtjournalist og seiler. Han er først og fremst båttester og skriver for svenske og norske båtmagasiner, men har også sammenfattet testene i fire bøker. 
Gelin inngår også i testpanelet til «Årets båt». Han begynte å teste båter i 1970 og utgav sin første bok, *Hissa segel*, i 1979. 

Gelin har seilet siden ungdommen og begynte med kappseilas i 1964 der han deltok i Tjörn Runt. Siden har han deltatt i ca 30 Gotland Runt, 10 Antigua Sailing Week og 10 Marmaris Race Week.

## Bibliografi
* *[[Hissa Segel]]* – 1979
* *[[300 segelbåtar i test]]* – 1998
* *[[500 segelbåtar i test]]* – 2005
* *[[400 motorbåtar i test]]* – 2008
* *[[700 segelbåtar i test]]* – 2010

## Referanser
Zsigmond Járai

**Zsigmond** **Járai **(født 29. desember 1951 i Biharkeresztes) er en ungarsk økonom og politiker. 

Járai var *president* i Budapest Børs fra 1996 til 1998. Deretter var han finansminister i Ungarn fra 1998 til 2000, og sentralbanksjef for Ungarns sentralbank fra 2001 til 2007, da András Simor overtok stillingen. 

Pr 2011 er han styreformann i representantskapet i forsikringsselskapet CIG Eastern European Insurance Company, og sitter i styret i og olje- og gasselskapet MOL.

## Referanser


## Eksterne lenker
* Profil hos VoksCentrum
Hissa Segel

**''Hissa Segel**: lär dig snabbt att segla säkert!'' er en svensk bok om seiling for nybegynnere innen seiling. Boken er skrevet av Curt Gelin og illustrert av Håkan Knutsson og Hans Thoresson.
Kreis Wittgenstein

**Kreis Wittgenstein** var en krets i Regierungsbezirk Arnsberg i Tyskland. Kretsen eksisterte fra 1816 til 1974. Kretsen var en del av provinsen Westfalen fra 1816 til 1946 og den tyske delstaten Nordrhein-Westfalen fra 1947 til 1974. Fra 1939 til 1969 hadde kretsen benevnelsen **Landkreis Wittgenstein**. Kretshovedstaden var Bad Berleburg.

Kretsen befant seg i det vesentlige innenfor de nåværende byene Bad Berleburg og Bad Laasphe og den nåværende kommunen Erndtebrück i den nordøstlige delen av Kreis Siegen-Wittgenstein. En liten del befant seg i byen Winterberg i Hochsauerlandkreis.

Kretsen hadde et areal på 487,54 km² og et folketall på  innbyggere i 1959.

Med virkning fra 1. januar 1975 ble kretsen innlemmet i Kreis Siegen-Wittgenstein.
James-Langes teori

**James-Langes emosjonsteori** er en teori innenfor psykologi om opphavet til våre emosjoner (følelser) og er en av de første teoriene om emosjoner. Teorien ble utviklet av den amerikanske psykologen William James (1842–1910) og den danske fysiologen Carl G. Lange (1834–1900), uavhengige av hverandre i henholdsvis 1884 og 1885. 

Hovedsakelig går teorien ut på at våre følelser er et resultat av fysiologiske forandringer i møte med et stimulus. William James mente at våre følelser oppstår når kroppen reagerer emosjonelt. Fra dette perspektivet vil vi derfor oppleve for eksempel frykt fordi vi oppfatter den kroppslige aktiviteten trigget av spesifikke stimuli. Ulike emosjoner vil derfor oppleves forskjellige fordi de kommer av ulike former for fysiologiske responser. Slike fysiologiske responser kan være økt hjerterate, muskelkontraksjoner, andpustenhet, svette, tørrhet i munnen, utvidede pupiller og så videre. Denne teorien vil for eksempel si at «vi er lei oss fordi vi gråter» (ikke «vi gråter fordi vi er lei oss»). William James foreslo at følelsene vi opplever forårsakes av kroppslige forandringer. 

Omtrent på samme tid rettet Carl G. Lange fokuset mot perifere psykologiske hendelser som reguleres av det autonome nervesystemet – i sin tolkning av emosjoner. Forskjellen mellom de to teoretikerne var at Lange var en materialist som mente at det er de fysiske endringene som teller, mens James kom frem til sin teori gjennom introspektiv analyse. Han mente at man ikke kan beskrive for eksempel en angstopplevelse uten å ta med alle de fysiske opplevelsene, som hjertebank, frysningene, svetten, klumpen i magen og så videre. James mente at om man tar bort alle disse følelsene vil man miste det emosjonelle ved angsten.  Ifølge James-Lange teorien vil hendelsesforløpet i emosjonsresponsen se slik ut:

:Stimuli     →   persepsjon/tolkning av stimuli   →  Spesifikt mønster av autonomisk aktivering (for eksempel økt hjerteate)   →    Opplevd emosjon 

Et eksempel på en slik respons kan være:
:Ser en bjørn →  tolker det som en mulig fare →  økt hjerterate, muskelsammentrekning osv. →  redsel. 

## Kritikk

Walter Cannon var en av de som kritiserte James -Langes teori om emosjoner. Cannon mente at det sympatiske nervesystemet til mennesket er for langsomt til at det kan være opphavet til våre emosjoner. Sammen med Philip Bard utviklet Cannon en alternativ teori om emosjoner hvor de ser på den emosjonelle og den kroppslige reaksjonen på en stimulus som to separate prosesser som skjer samtidig.
Landgangsfartøy L-50

**Landgangsfartøy L-50** også kalt **«L50-båter»** var en type landgangsfartøy som ble benyttet innen den svenske flåten og det svenske kystartilleriet fra 1950-tallet til 1980-tallet. På den tiden var kystartilleriet en egen forsvarsgren som besto av fem kystartilleriregimenter. I løpet av 80-, 90- og 2000-tallet ble fire av disse regimentene lagt ned. Det eneste gjenværende kalles i dag for amfibiekorpset og danner sammen med flåten, Sveriges sjøforsvar. Kystartilleriet som forsvarsgren er nedlagt.

L50-båtene kunne frakte både kjøretøy og personell og var designet spesielt med tanke på landsetting av kystjegere under ild. Under overfarten var personellet beskyttet bak fartøyets stålskrog og en massiv rampe i baugen. Fartøyet var videre bygd med flat bunn og kunne derfor kjøre langt inn på grunne strender uten å grunnstøtte. Når fartøyet var så nær land som mulig, gikk rampen hurting ned og personellet stormet i land, om nødvendig ved bruk av «ild og bevegelse». Målet i første omgang var normalt å etablere et brohode for derved å sikre landsetting av hovedstyrken. Deretter kunne neste fase av operasjonen starte.
 
## Fartøy i klassen
***L-51** – Flåten
***L-52** – 
***L-53** – Flåten → Karlskrona kystartilleriregiment (KA 2) → Flåten 
***L-54** – Flåten → Karlskrona kystartilleriregiment (KA 2)
***L-55** – 

## Se også
* MS «Thorbjørn»

## Referanser
Carl Wildt

**Carl Wildt** var en tysk tegner, kobberstikker og litograf som virket i Berlin mellom 1830 og 1870.

Efter å ha studert ved Akademie der Künste i Berlin begynte han i 1832 på Akademische Kupferstecherschule («den akademiske kobberstikkerskolen»), hvor han gikk i lære hos professor Ludwig Buchhorn. Allerede på en kunstnerutstilling i 1832 viste han sitt talent som kobberstikker. Wildt utviklet i løpet av årene sine ferdigheter, og ble særlig dyktig på krittegninger. Mot slutten av sitt liv arbeidet han imidlertid mest som litograf.

## Kilder
* Nagler, Georg Kaspar, red. *Neues allgemeines Künstler-Lexicon* (Bind 21: Vouillemont &ndash; Witsen) München: E. A. Fleischmann, 1851, s. 443.
* Müller, Friedrich. *Die Künstler aller Zeiten und Völker oder Leben und Werke der berühmtesten Baumeister, Bildhauer, Maler ... etc.* (Bind 3: M&ndash;Z). Stuttgart: Ebner & Seubert, 1864, s. 870.
* 

## Eksterne lenker
*
Looking on Darkness

***Looking on Darkness*** er Frode Haltlis debut-CD fra 2002, utgitt av det tyske plateselskapet ECM. På et av sporene medvirker også Vertavo-kvartetten. CD-en er produsert av Manfred Eicher.

## Sporliste
* Bent Sørensen: *Looking on Darkness* (2000)
* PerMagnus Lindborg: *Bombastic SonoSofisms* (1996)
* Maja Solveig Kjelstrup Ratkje: *gagaku variations*, for akkordeon og strykekvartett (2001)
* Magnus Lindberg: *Jeux d'anches* (1990)
* Asbjørn Schaathun: *Lament* (2000)

## Priser
* Spellemannprisen 2002 i kategorien samtidsmusikk
* Prix Gus viseur 2004 (Fr) i kategorien samtidsmusikk

## Referanser


## Eksterne lenker
* 
* Looking on Darkness på ECMs hjemmesider
700 segelbåtar i test

***700 segelbåtar i test*** er et svensk oppslagsverk om seilbåter utgitt i 2010 av Nautiska biblioteket og skrevet av Curt Gelin. Boken er en oppfølger til *[[500 segelbåtar i test]]* (2005) og omhandler seilbåter fra Stortriss til Swan 65 med hovedvekt på svenske båtkonstruksjoner. Boken er trykt i nesten 10&nbsp;000 eksemplarer. 

Testene er inndelt i tolv kapitler etter båtenes lengde, der hvert kapittel strekker seg over to fot og er alfabetisk inndelt. Hver båt er illustrert og bakgrunn, konstruksjon, innredning og seilegenskaper er beskrevet. I tillegg er hovedfakta presentert i en oversiktlig faktaboks. Boken inneholder i tillegg til testene en oversikt over seilmerker og de 50 raskeste båter i boken mht. LYS.

## Referanser
Christian Haldenwang

**Christian Haldenwang** (født 14. mai 1770 i Durlach, død 27. juni 1831 i Rippoldsau) var en tysk kobberstikker.

Haldenwang gikk ti år i lære hos Christian von Mechel i Basel. I 1796 ble han ansatt ved Chalkographische Gesellschaft i Dessau. I 1804 ble han hoffkobberstikker i Karlsruhe.

Som landskapskunstner forente Haldenwang styrke med skjønnhet og det frie maleriske kunstverk med en omhyggelig perfeksjon.

## Referanser


## Litteratur

* 
* Haldenwang, Hasso von: *Christian Haldenwang, Kupferstecher (1770 – 1831)*. Kunstgeschichtliches Inst., Frankfurt am Main 1997. ISBN 3-923813-13-9
* 

## Eksterne lenker
* 
*
Kreis Soest (1817–1975)

**Kreis Soest** var en krets i Regierungsbezirk Arnsberg i Tyskland som eksisterte fra 1817 til 1975. Kretsen var en del av provinsen Westfalen fra 1817 til 1946 og den tyske delstaten Nordrhein-Westfalen fra 1947 til 1975. Fra 1939 til 1969 hadde kretsen benevnelsen **Landkreis Soest**. Kretshovedstaden var Soest.

Kretsen befant seg i hjertet av Westfalen mellom elvene Lippe og Möhne.

Kretsen hadde et areal på 660.92 km² og et folketall på 123&nbsp;000 innbyggere i 1969.

Med virkning fra 1. januar 1975 ble kretsen gjennom Münster/Hamm-Gesetz slått sammen med Kreis Lippstad, Amt Warstein fra Kreis Arnsberg og enkelte kommuner fra andre kretser til den nye Kreis Soest.
Union Saint-Gilloise

**Union Saint-Gilloise** er en belgisk fotballklubb fra kommunen Forest, men navngitt etter nabokommunen Saint-Gilles. Klubben rykket ned i 3. divisjon etter 2004/05-sesongen. Klubben vant 11 belgiske seriemesterskap mellom 1903 og 1935, og var dermed den mest suksessrike fotballklubb i Belgia før 2. verdenskrig. I 2025/26 er klubben kvalifisert til Champions League.

## Spillerstall
Oppdatert 29. mai 2024.

### Utlånte spillere

## Meritter
* Seriemester (11): 1904, 1905, 1906, 1907, 1909, 1910, 1913, 1923, 1933, 1934, 1935
* Cupmester (3): 1913, 1914, 2024

## Referanser


## Eksterne lenker
*
Kreis Medebach

**Kreis Medebach** var en krets som eksisterte fra 1817 til 1819 i Regierungsbezirk Arnsberg i provinsen Westfalen i Kongeriket Preussen. Kretsen ble oppløst den 1. januar 1819 og dens kommuner ble overført til Kreis Brilon og Kreis Eslohe.
Abraham Tedros

**Abraham Tedros** (født 20. august 1993) er en eritreisk fotballspiller. Han spiller på  og den eritreiske fotballklubben Red Sea FC.

Tedros var toppscorer under CECAFA U-20 Mesterskap 2010 med fire mål. Han ble også valgt til mesterskapets beste spiller.

## Referanser


## Eksterne lenker
*
Wilhelm Arndt

**Wilhelm Ferdinand Arndt** (født 27. september 1838 i Łobżenica i provinsen Posen, død 9./10. januar 1895 i Leipzig) var en tysk historiker og paleograf.

Efter å ha gått på skole i Elbląg og Chełmno begynte Arndt i 1858 å studere historie ved Humboldt-Universität zu Berlin, hvor han hørte på Leopold von Rankes forelesninger. Kun ett år senere byttet han til Georg-August-Universität i Göttingen for å gå på seminarene til Georg Waitz.

I 1861 tok han filosofisk doktorgrad med en avhandling om et middelaldertema. Senere fikk han efter Waitz’ ønske en stilling som redaktør ved Monumenta Germaniae Historica (en serie med redigerte verker fra middelalderen). Frem til 1875 reiste han flere ganger gjennom Europa for å finne kilder til serien.

## Referanser


## Kilder
* 
* 
* 

## Eksterne lenker
* 
* 
*
Landkreis Gelsenkirchen

**Landkreis Gelsenkirchen** var en krets som eksisterte fra 1885 til 1926 i Regierungsbezirk Arnsberg i provinsen Westfalen i Kongeriket Preussen og Fristaten Preussen. Kretsens navn var **Kreis Gelsenkirchen** frem til 1896, da byen Gelsenkirchen ble utskilt som en egen bykrets. Byen var likevel fortsatt sete for kretsforvaltningen i landkretsen.

Før kretsens oppløsning omfattet den bykommunen Wattenscheid og ti andre bykommuner. De sistnevnte ble delvis innlemmet i bykommunen Wanne-Eickel den 1. april 1926. Landkreis Gelsenkirchen var dermed oppløst, og begge byene fortsatte som egne bykretser.
Walid Atta

**Walid Atta** () (født 28. august 1986) er en svensk-eritreisk fotballspiller som spiller for Hittarps IK.

## Meritter
; AIK
* Allsvenskan: 2009
* Svenska Cupen: 2009
* Supercupen: 2010

## Referanser


## Eksterne lenker
* 
* Walid Atta at aikfotboll.se (svensk)
* Walid Atta at Playerhistory.com
G. Edward Griffin

**G. Edward Griffin**, (født 7. november 1931) er en amerikansk politisk kommentator, forfatter og dokumentarfilmskaper. Han er mest kjent for sine konspirasjonsteorier om amerikansk økonomi og alternativ behandling.

Blant Griffins mest kontroversielle konspirasjonsteorier er påstanden om at hiv-viruset ikke finnes, og at pasienter som tilsynelatende dør av aids dør av behandlingen av den innbilte sykdommen. Han hevder også at kreft ikke er en sykdom, men en tilstand av feilernæring som best behandles med kosttilskuddet B-17. I 2012 deltok han i en film hvor han påstod at kondensstriper etter fly i virkeligheten er systematisk spraying av gass.

Griffin var blant de mest benyttede foredragsholderne på arrangementene til pyramideselskapene Global Prosperity Group og Wealth Masters International.

## Se også

* Chemtrails

## Referanser


## Eksterne lenker
*
Bob Beck

**Robert «Bob» Beck** (født 1925, død 23. juli 2002) var en amerikansk fysiker som er mest kjent for sine kontroversielle teorier om elektromedisinsk behandling.

## Tidlige år

Beck tok sin utdannelse ved *University of Southern California*. Under og etter annen verdenskrig arbeidet han for den amerikanske regjering med utvikling av elektroteknisk utstyr for etterretningstjenesten. Han tok senere en doktorgrad ved *Californian University*. 

## Elektromedisin

I 1991 publiserte Beck en artikkel i magasinet *Science New Magazine* hvor han refererte til forskning av dr. William Lyman og dr. Steven Kaali. Her ble det presentert en hypotese om at hiv-viruset kunne uskadeliggjøres ved hjelp av elektromedisinsk behandling. Da Beck ble bedt om å dokumentere denne forskningen, og det ikke fantes spor etter de påståtte arbeidene til Lyman og Kaali, konkluderte han med at legemiddelindustrien hadde satt i gang en konspirasjon for å forhindre at denne behandlingsmetoden ble gjort kjent.

Basert på dr. Kaalis patenter innen elektrobehandling av blod utviklet Beck et elektrisk apparat for rensing av blod. Apparatet ble godkjent som et apparat for vekststimulering av planter og uten planer om bruk på mennesker. Til tross for dette var det innen medisinsk behandling apparatet ble benyttet, og fortsatt er i bruk.

Becks behandlingsform ble senere påstått å kunne helbrede absolutt alle sykdommer, deriblant kreft, og metodene ble utvidet til å omfatte magnetiske pulser, kolloidert sølv og ozonisert vann. Beck mente seg stadig forfulgt av myndigheter og legemiddelbransjen. Også i Norge støttes konspirasjonsteorien om at oppdagelsene til Kaali og Beck undertrykkes bevisst.

## Pseudovitenskap

Effekt av Becks behandlingsform har aldri blitt påvist gjennom vitenskapelig forskning, og hans teorier blir av de fleste fagmiljøer avvist som pseudovitenskap.

## Referanser
Tharsis Montes

**Tharsis Montes** er en kjede av tre skjoldvulkaner på Tharsis-platået på planeten Mars.

Kjeden består av, fra nord mot sør, Ascraeus Mons, Pavonis Mons og Arsia Mons. En annen vulkan, solsystemets høyeste, Olympus Mons, ligger nordvest for Tharsis-vulkanene.


Fil:Arsia Mons mosaic.jpg| Arsia Mons, den sørligste vulkanen i Tharsis Montes
Fil:Pavonis Mons PIA05243.jpg|Pavonis Mons, den midterste vulkanen i Tharsis Montes. 
Fil:Ascraeus Caldera Wall PIA05977.jpg|Kalderaen til Ascraeus Mons, den nordligste vulkanen i Tharsis Montes. 


## Eksterne lenker
* Tharsis Montes hos Google Mars
Flatås Idrettslag

**Flatås Idrettslag** (stiftet 11. juni 1979) er et idrettslag fra bydelen Flatåsen i Trondheim med ca 850 medlemmer.

Idrettslaget har i dag avdelinger for fotball, håndball og langrenn. Laget driver idrettsskole og har trimtilbud.

## Fotball
A-laget i fotball spiller i 2012 i 5. divisjon, etter å ha rykket ned fra 4. divisjon i 2011.

### «Flatås Lions»
Gjennom «Flatås Lions» tilbyr Flatås IL fotballaktiviteter til personer med ulike funksjonshemninger. Flatås Lions er organisert som en egen avdeling på linje med fotball, håndball, langrenn, idrettsskole og trim, men i det sportslige samarbeider avdelingen nært med den andre fotballavdelingen i Flatås IL.

### Fotballtabellen 2011

## Eksterne lenker
*
Alba Mons

**Alba Mons** (tidligere **Alba Patera**) er en unik vulkansk struktur nord for Tharsis-regionen på planeten Mars. Strukturen er en enorm skjoldvulkan omtrent &nbsp;km i diameter, men bare ~6&nbsp;km hly. Den er den største kjente vulkanen i solsystemet målt i areal og volum (med et areal på 5,7&nbsp;km² dekker den 5 % av overflaten på Mars). Vulkanen har en tynnere lavastrøm enn de andre skjoldvulkanene på Mars, med både enorme platelignende lag og hundrevis av lange trange kanaler på sidene. Flesteparten av de trange kanalene er over 100&nbsp;km lange; noen er så lange som over 300&nbsp;km; noe som tyder på utbrudd over lang tid av lava med lav viskositet. Alba Mons ligger på et system av forkastninger som går nordover fra Tharsis.

Alba Mons skiller seg fra de andre *patera*-formasjonene på Mars på flere måter; vulkanen mangler furete askeavsetninger og ligger i lavland og ikke høyland.

## Se også
*Liste over fjell på Mars målt etter høyde

## Referanser


## Eksterne lenker
* Mars Reconnaissance Orbiter-bilete av Alba Patera
John McCarthy

**John McCarthy** (1927–2011) var en amerikansk vitenskapsmann som mottok Turing Award i 1971 for sitt bidrag innen feltet kunstig intelligens. Han var den som skapte begrepet kunstig intelligens, og oppfant programmeringsspråket LISP.

## Referanser

## Eksterne lenker
*